section_heading: Plamenci
paragraph_text: mini|250px|Zastava [[viceadmirala (desno) i plamenac zapovjednika ratnog broda (lijevo) istaknuti na glavnom jarbolu BS-73 Faust Vrančić]] Plamence ratni brodovi Republike Hrvatske viju na desnoj vanjskoj strani križa glavnog jarbola. Plamenac se diže kada se zapovjednik koji ima pravo na plamenac ukrca na ratni brod, a spušta kada se iskrca s ratnog broda. Kada je na brodu ukrcano više osoba (časnika) koje imaju pravo na plamenac, brod vije plamenac najstarijeg zapovjednika, a kada je na brodu osoba koja ima pravo na zapovjednu zastavu i osoba koja ima pravo na plamenac, brod vije samo zapovjednu zastavu. Plamenac zapovjednika ratnog broda vije se cijelo vrijeme dok je on na brodu, neovisno o drugim zapovjednim zastavama i plamencima.